17 โบรกฯเคาะเป้า PTTGC สนั่น 100 บ.ชี้หุ้นร่วงดันอัพไซด์พุ่ง 56%-“Dividend Yield” ทะลุ 6%
17 โบรกฯเคาะเป้า PTTGC สนั่น 100 บาท ชี้หุ้นร่วงดันอัพไซด์พุ่ง 56%-"Dividend Yield" ทะลุ 6%
17 โบรกฯเคาะเป้า PTTGC สนั่น 100 บ.ชี้หุ้นร่วงดันอัพไซด์พุ่ง 56%-"Dividend Yield" ทะลุ 6%
17 พ.ค. 2562

จากกรณีราคาหุ้นบริษัท พีทีที โกลบอล เคมิคอล จำกัด (มหาชน) หรือ PTTGC ได้ปรับตัวลดลงมาอย่างต่อเนื่องตั้งแต่ในช่วงต้นปีที่ผ่านมา ทั้งนี้เมื่อสำรวจราคาหุ้นตั้งแต่ในช่วงเดือนเมษายนที่ผ่านมาที่ระดับ 71.25 บาท จนมาถึงราคาปิดวานนี้ที่ 64 บาท คิดเป็นการปรับตัวลดลงกว่า 10.18%

อย่างไรก็ตาม นักวิเคราะห์หลายสำนักยังคงให้คำแนะนำ “ซื้อ” แม้มีการประเมินว่ากำไรปีนี้จะอ่อนตัวลง แต่ยังมีปัจจัยบวก หลังจากที่ราคาหุ้นได้ปรับตัวลดลงสะท้อนปัจจัยลบของธุรกิจปิโตรเคมี ได้ส่งผลให้อัตราผลตอบแทนเงินปันผลปรับตัวสูงขึ้นอย่างโดดเด่นมาที่ระดับ 6% ซึ่งมีความน่าสนใจในการลงทุน
ทั้งนี้ “ข่าวหุ้นธุรกิจ” ได้มีการสำรวจข้อมูลและบทวิเคราะห์เกี่ยวกับหุ้น PTTGC จากโบรกเกอร์ 17 แห่ง ภายหลังบริษัทประกาศผลการดำเนินงานงวดไตรมาส 1/62 โดยมี 10 แห่งกำหนดคำแนะนำ “ซื้อ” ขณะที่ 7 แห่งกำหนดคำแนะนำ “ถือ” โดยให้ราคาเป้าหมายของปี 2562 สูงสุดที่ระดับ 100 บาทต่อหุ้น คิดเป็นส่วนต่างราคาหุ้น (up side) สูงถึง 56.25%



ทั้งนี้ หากคิดจากราคาเป้าหมายสูงสุดที่ระดับ 100 บาท และราคาต่ำสุดที่ระดับ 66 บาท เท่ากับราคาหุ้น PTTGC มีราคาเป้าหมายเฉลี่ยอยู่ที่ระดับ 79.18 บาท และมีส่วนต่างราคาหุ้นที่ระดับ 23.72%

อย่างไรก็ตาม ล่าสุดราคาหุ้น  PTTGC ณ เวลา 10.42 น. อยู่ที่ระดับ 64.25 บาท บวก 0.25 บาท หรือ 0.39% สูงสุดที่ระดับ 64.75 บาท ต่ำสุดที่ระดับ 63.75 บาท ด้วยมูลค่าการซื้อขาย 270.11 ล้านบาท